ಅಯೋಧ್ಯೆ ರಾಮಮಂದಿರ ನಿರ್ಮಾಣಕ್ಕೆ ತುಮಕೂರಿನ ನಾಮದ ಚಿಲುಮೆ ನೀರು ತುಮಕೂರು: ಅಯೋಧ್ಯೆಯ ರಾಮಮಂದಿರ ನಿರ್ಮಾಣಕ್ಕೆ ತುಮಕೂರಿನ ಗ್ರಾಮಾಂತರ ವ್ಯಾಪ್ತಿಯಲ್ಲಿರುವ ನಾಮದ ಚಿಲುಮೆಯ ಪವಿತ್ರ ನೀರನ್ನು ರವಾನಿಸಲಾಗ್ತಿದೆ. ಆಗಸ್ಟ್ 5 ರಂದು ಅತುಲ್ಕುಮಾರ್ ಸಬಾರ್ವಾಲ್ ನೀರನ್ನು ಅಯೋಧ್ಯೆಗೆ ತಲುಪಿಸಲಿದ್ದಾರೆ. ತುಮಕೂರಿನ ಪ್ರವಾಸಿತಾಣವಾದ ಈ ಪ್ರದೇಶಕ್ಕೆ ಶ್ರೀರಾಮಚಂದ್ರ ವನವಾಸದ ಸಂದರ್ಭದಲ್ಲಿ ಬಂದಿದ್ದರು ಎಂಬ ಪ್ರತೀತಿ ಇದೆ. ಆ ಸಮಯದಲ್ಲಿ ನಾಮ ಧರಿಸಲು ಬಂಡೆಗೆ ಬಾಣಬಿಟ್ಟು ನೀರು ತರಿಸಿದ್ದರುಎಂಬುದು ಇಲ್ಲಿನ ಜನಪರ ನಂಬಿಕೆ. ಈಗಲೂ ಸಹ ಆ ಕಲ್ಲು ಬಂಡೆಯಿಂದ ನೀರು ಜಿನುಗುತ್ತಿದ್ದು, ಕಳಸದಲ್ಲಿ ಆ ನೀರನ್ನೇ ಸಂಗ್ರಹಿಸಿಕೊಂಡು ಕೊಂಡೋಯ್ಯಲಾಗುತ್ತಿದೆ. ಇದರ ಜೊತೆಗೆ ಕಾವೇರಿ, ಪಂಪಾ, ಉಕ್ಕಡಗಾತ್ರಿಯಿಂದಲೂ ನೀರನ್ನು ಕೊಂಡೊಯ್ಯಲಾಗುತ್ತಿದೆ.